##  **Introduson**

Es Fixa Informativu ta fornese un brevi vizon jeral di Lei Sobri Idukason di Indivídus ku Difisiénsia (IDEA) Parti B y di lei stadual Child Find rikizitus aplikável pa Ajénsias Idukativu Lokal (LEAs) na Massachusetts y el ta fornese rikursus pa apoia LEAs garanti ma kriansas ku difisiénsias ta ser identifikadu, lokazikadu y avaliadu di forma adikuadu. Na Massachusetts, LEAs debe faze atividadis pa tudu kriansas ku difisiénsia ku idadis entri 3 y 21 anu ki é rizidenti ô ki ta frikuenta un skóla privadu dentu di limitis jiográfiku di LEA.

**Vizon Jeral di Rikizitus Federal di Child Find di Akordu ku IDEA Parti B**

Tudu kriansas ku difisiénsia ku idadis entri 3 y 21 anu rizidenti na Stadu, inkluindu kriansas ku difisiénsia ki sta na famílias di akolhimentu, sen abrigu, ki ta inxinadu na kaza, ô ki ta frikuenta skóla privadu, indipendentimenti di gravidadi di ses difisiénsia, y ki meste di ensinu spesial y sirvisus rilasionadu, debe ser identifikadu, lokalizadu y avaliadu. Child find debe inklui kriansas suspeitu di ser un kriansa ku difisiénsia y ku nisisidadi di ensinu spesial, mésmu ki es sa ta pasa di un klasi pa kel otu. Pa más informason sobri rikizitus federal pa child find, konsulta Gabineti di Ensinu Spesial y Sirvisus di Riabilitason (OSERS) di Dipartamentu di Idukason di Merka, [*Rotéru di Vôlta pa Skóla: Child Find Sigundu Parti B di Lei Sobri Idukason di Indivídus ku Difisiénsia*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a)(24 di agostu di 2021)(Orientason pa Child Find).

IDEA Parti B tanbê ta iziji pa kada LEA "lokaliza, identifika y avalia tudu kriansas ku difisiénsia ki sta *matrikuladu* pa ses pais na skóla privadu, inkluindu skólas rilijiozu, skólas di ensinu primáriu y sikudáriu lokalizadu na distritu skolar sirvidu pa LEA". Di akordu ku rigulamentus di IDEA, kes atividadis di child find pa kes kriansas debe ser igual a kes atividadis di child find di kriansas di skólas públiku di LEA. Pa más informason sobri rikizitus sobri kriansas ku difisiénsia matrikuladu di forma privadu, inkluindu alunus ki ta inxinadu na kaza, konsulta [website](https://www.doe.mass.edu/sped/proshare/) di Dipartamentu di Ensinu Báziku y Sikundáriu (DESE), ki ta inklui [Konselhu Adiministrativu SPED 2018-1](https://www.doe.mass.edu/sped/advisories/2018-1.html) y [izénplu di avizus di child find](https://www.doe.mass.edu/sped/proshare/sample-childfind.docx) pa alunus matrikuladu di forma privadu.

**Vizon Jeral di Rikizitus di Child Find di Akordu ku Lei Stadual**

Alén di lei federal, lei stadual di Massachusetts ta iziji pa "kumité skolar di kada sidadi, vila ô distritu skolar" pa "identifika kes [kriansas na idadi skolar](https://malegislature.gov/Laws/GeneralLaws/PartI/TitleXII/Chapter71B/Section1) *ki ta mora la* ki ten un difisiénsia", y tanbê "diagnostika y avalia nisisidadis des kriansas, sujiri un prugrama di ensinu spesial pa satisfaze kes nisisidadis, fornese ô ranja pruvizon pa kel prugrama di ensinu spesial". Lei stadual tanbê ta iziji pa distritus skolar ''mante un rijistu des identifikason, diagnóstiku, prupósta y prugrama ki rialmenti fornesedu''.

**Konsiderasons pa Rializason di Atividadis di Child Find**

Konformi diskritu pa OSERS na se *gia* di [*Child Find*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a)tendu en konta pertubasons idukasional kauzadu pa COVID-19, LEAS debe torna izamina efikásia di ses prátikas di child find izistenti y inisia novu atividadi, konformi apropriadu. Pur izénplu, kes LEAs ki ta publika avizus di Child Find na ses websites y na lokal frikuentadu pa famílias di ses kumunidadi, sima konsultórius médikus, sentrus di autismu, ôspital, skólas privadu, y jardin, pode tanbê konsidera publika avizus di ses Child Find na ses pájinas di redi susial ô omenta númeru di lokal undi ki es ta publika. Pa más ideias pa atividadis di child find, pur favor konsulta: Q&A 5, OSERS, [*Child Find*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a).